2.  ลักษณะการประกอบธุรกิจ

    2.1 วิสัยทัศน์และพันธกิจ

    วิสัยทัศน์ : เป็นหนึ่งในบริษัทวิศวกรรมและก่อสร้างที่ดีที่สุด

    พันธกิจ : 1.) สร้างความมั่นคงและมูลค่าให้แก่ผู้มีส่วนเกี่ยวข้องทุกฝ่ายอย่างยั่งยืน

    2.) เพิ่มศักยภาพของบุคลากรและองค์กรเพื่อผลิตงานที่สร้างความพอใจสูงสุด

    ให้แก่ลูกค้าและเป็นที่ยอมรับของสังคม

    2.2 ความเป็นมาและพัฒนาการที่สำคัญ

    บริษัท เพาเวอร์ไลน์ เอ็นจิเนียริ่ง จำกัด (มหาชน) จดทะเบียนจัดตั้งเป็นบริษัทจำกัด
    เมื่อวันที่ 8 กรกฎาคม 2531 โดยกลุ่มวิศวกรซึ่งมีประสบการณ์ในงานวิศวกรรมแขนงต่าง ๆ
    นำโดย นายเสวก ศรีสุชาต และนายอำนวย กาญจโนภาศ
    เพื่อประกอบธุรกิจให้บริการออกแบบ จัดหา
    และรับเหมาติดตั้งงานระบบวิศวกรรมสำหรับอาคารสำนักงาน อาคารพาณิชย์ ที่อยู่อาศัย
    โรงแรม โรงพยาบาล ศูนย์การค้า โรงงานอุตสาหกรรม เป็นต้น
    โดยกลุ่มผู้ก่อตั้งได้เล็งเห็นแนวโน้มการเติบโตของความต้องการงานบริการด้านวิศวกรรม
    ซึ่งเป็นปัจจัยสำคัญที่จะรองรับการเจริญเติบโตทางเศรษฐกิจของประเทศ
    บริษัทได้แปรสภาพเป็นบริษัทมหาชนจำกัดเมื่อวันที่ 29 สิงหาคม 2545
    และเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 12 ธันวาคม 2545

    เหตุการณ์สำคัญในรอบปี

    พัฒนาการที่สำคัญของบริษัทที่เกี่ยวกับการเปลี่ยนแปลงอำนาจในการควบคุมและลักษณะการประกอบธุรกิจในปี
    2553 ที่ผ่านมา มีดังต่อไปนี้

    มกราคม : บริษัทจัดการประชุมวิสามัญผู้ถือหุ้น ครั้งที่ 1/2553 ณ โรงแรมอิมพลิเรียลธารา

-   อนุมัติลดทุนจดทะเบียนจากเดิม 726,148,856 บาท เป็น 546,148,856 บาท
    มูลค่าที่ตราไว้หุ้นละ 1 บาท โดยยกเลิกหุ้น จำนวน 180 ล้านหุ้น
    เดิมที่เตรียมไว้ขายให้กับบุคคลในวงจำกัด (Private Placement)

-   อนุมัติเพิ่มทุนจดทะเบียนจากเดิมอีก จำนวน 546,148,856 บาท รวมกับทุนจดทะเบียนเดิม
    546,148,856 บาท เป็นทุนจดทะเบียนใหม่ จำนวน 1,092,297,712 บาท
    แบ่งเป็นหุ้นสามัญ จำนวน 1,092,297,712 หุ้น โดยการออกหุ้นสามัญใหม่ จำนวน
    546,148,856 หุ้น ให้กับผู้ถือหุ้นเดิม มูลค่าที่ตราไว้ 1 บาท ตามสัดส่วนการถือหุ้น 1:1
    ในราคาที่เสนอขาย 1 บาท/หุ้น

    เมษายน : จัดตั้งกิจการร่วมค้า พีเออาร์ เพื่อรับงานโครงการก่อสร้างโครงการ รถไฟฟ้า
    สายสีม่วง (สัญญา 3)

    บริษัทมีส่วนได้เสียในกิจการร่วมค้า 49.5%

    : เพิ่มการลงทุนใน บริษัท สิทธารมย์ ดีเวลลอปเมนท์ จำกัด อีก 20 ล้านบาท จากเดิม
    จำนวน 140 ล้านบาท

    เป็นจำนวน 160 ล้านบาท โดยการลงทุนดังกล่าวเป็นการลงทุนโดย บริษัท เอส เอ พี เอส
    2007 โฮลดิ้ง

    จำกัด ซึ่งเป็นบริษัทย่อยที่บริษัทถือหุ้น 99.99%

    : บริษัทจัดการประชุมสามัญผู้ถือหุ้น ครั้งที่ 1/2553 ณ โรงแรมอิมพลิเรียลธารา

    มิถุนายน : จากการประชุมคณะกรรมการบริษัท ครั้งที่ 1/2553 วันที่ 12 กุมภาพันธ์ 2553
    และครั้งที่ 3 / 2552 วันที่ 19

    มีนาคม 2553 ให้ขายที่ดิน โฉนดที่ดิน 57051-53, 57480-2 และ 17198-9 รวม 8 โฉนด
    เนื่อที่รวม 589

    ตารางวา อำเภอปากเกร็ด จังหวัดนนทบุรี ให้กับ นางสาวดุจดาว โรจนมงคล
    ซึ่งเป็นผู้ให้ราคาสูงสุดจาก

    ผู้เสนอราคาทั้งหมด 3 ราย

    พัฒนาการที่สำคัญของบริษัทที่เกี่ยวกับการเปลี่ยนแปลงอำนาจในการควบคุมและลักษณะการประกอบธุรกิจในปี
    2554 ที่ผ่านมา มีดังต่อไปนี้

    เมษายน : บริษัทจัดการประชุมสามัญผู้ถือหุ้น ประจำปี 2554 ณ โรงแรมอิมพิเรียลควีนปาร์ค

    พฤศจิกายน : วันที่ 23 พ.ย. 2554 ลงนามในบันทึกข้อตกลงการซื้อขายหุ้น PLQ
    โดยขายหุ้นให้แก่ Mr. Nizar Jehad Abdullah Mehanna จำนวน 540,000 หุ้น (18%
    ของจำนวนหุ้นทั้งหมดของ PLQ) ในราคา QR. 8.7 M. (ประมาณ 74.8 ล้านบาท)
    และขายหุ้นให้แก่ นายเสวก ศรีสุชาต จำนวน 300,000 หุ้น (10% ของจำนวนหุ้นทั้งหมดของ
    PLQ) ในราคา QR.4.5 M (ประมาณ 38.7 ล้านบาท) ซึ่งการขายหุ้นครั้งนี้
    บริษัทได้รับกระแสเงินสดเพิ่มเติม และปลดภาระค้ำประกันของบริษัท
    ที่ค้ำประกันโครงการก่อสร้างให้กับ PLQ โดยผู้ถือหุ้นใหม่ Mr.Nizar และนายเสวก
    เข้าเป็นผู้ค้ำประกันแทนตามที่ธนาคารกำหนด

    วันที่ 24 พ.ย. 2554 ได้รับเงินค่าหุ้นเรียบร้อยแล้ว จำนวน QR. 13.2 M. (ประมาณ
    113.5 ล้านบาท)

    หมายเหตุ ในวันที่ 26 ม.ค. 55 ได้ดำเนินการจดทะเบียนเปลี่ยนแปลงผู้ถือหุ้น
    และโอนหุ้นเสร็จเรียบร้อยแล้ว ส่วนภาระค้ำประกันโครงการก่อสร้าง 3 โครงการของ PLQ
    จำนวนค้ำประกันโครงการรวม 6,389.8 ล้านบาท
    อยู่ระหว่างการติดตามการปลอดภาระค้ำประกันจากผู้ถือหุ้นใหม่ของ PLQ
    และการส่งมอบงานโครงการที่คาดว่าจะแล้วเสร็จประมาณปลายปี 2555

    2.3 ภาพรวมการประกอบธุรกิจ

    2.3.1 โครงสร้างการถือหุ้น

    ณ วันที่ 31 ธันวาคม 2554 บริษัทมีการถือหุ้นในบริษัทย่อย และบริษัทอื่น ๆ
    ซึ่งรวมถึงกิจการร่วมค้า ดังนี้

+-----------------------------+----------+-----------------------------+
| ชื่อบริษัท                      | ร้อยล     | ประเภทธุรกิจ                  |
|                             | ะการถือหุ้น |                             |
+-----------------------------+----------+-----------------------------+
| บริษัทย่อย                     | 99.99    | รับเหมาก่อสร้างงานโยธาทั่วไป     |
|                             |          |                             |
| บริษัท ยูนิมา เอ็นจิเนียริ่ง จำกัด    | 99.99    | เป็น Holding Company         |
|                             |          | สำหรับลงทุนในธุรกิจอื่น ๆ         |
| บริษัท เอส เอ พี เอส 2007      | 99.99    |                             |
| โฮลดิ้ง จำกัด                  |          | พัฒนาอสังหาริมทรัพย์             |
|                             | 57.90    |                             |
| บริษัท สิทธารมย์ ดีเวลลอปเมนท์    |          | ผลิตและจ                     |
| จำกัด                        | 50.00    | ำหน่ายกระแสไฟฟ้าและพลังงานไอน้ำ |
|                             |          |                             |
| บริษัท เพาเวอร์พรอสเพค จำกัด    | 97.00    | รับเหมาก่อสร้าง                |
|                             |          |                             |
| บริษัท เทคเนอร์ จำกัด           |          | ให้เช่าพื้นที่อาคารโครงการโบ๊เบ๊    |
|                             |          | พลาซ่า                       |
| บริษัท บำรุงเมืองพลาซ่า จำกัด     |          |                             |
+-----------------------------+----------+-----------------------------+
| บริษัทร่วม                     | 28.00    | รับเหมาก่อสร้างในประเทศกาตาร์   |
|                             |          |                             |
| Power Line                  |          | (ขายหุ้นทั้งหมดไปแล้วเมื่อวันที่23    |
| Engineering-Qatar W.L.L.    |          | พฤศจิกายน 2554)              |
+-----------------------------+----------+-----------------------------+
| กิจการร่วมค้า 2 แห่ง            | 51.00    | รับเหมางานก่อสร้าง             |
|                             |          | และงา                       |
| 1.  กิจการร่วมค้า              | 90.00    | นระบบโครงการศูนย์ประชุมนานาชาติ |
|     อีเอ็มซีและเพาเวอร์ไลน์      |          | จังหวัดเชียงใหม่                |
|                             |          |                             |
| 2.  กิจการร่วมค้า พี เอ อาร์     |          | รับเหมางานรถไฟฟ้าสายสีม่วง สัญญา |
|                             |          | 3                           |
+-----------------------------+----------+-----------------------------+

2.3.2 ภาพรวมการประกอบธุรกิจของบริษัท

บริษัท เพาเวอร์ไลน์ เอ็นจิเนียริ่ง จำกัด (มหาชน)

บริษัทประกอบธุรกิจให้บริการรับเหมางานก่อสร้างทั่วไป รวมถึงงานออกแบบ จัดหา
และรับเหมาติดตั้งงานระบบวิศวกรรมอย่างครบวงจร รับงานทั้งจากภาคเอกชน และภาครัฐ
โดยเป็นทั้งผู้รับเหมาโดยตรง (Main Contractor) และเป็นผู้รับเหมาช่วง
(Sub-contractor)
ซึ่งงานจากการรับเหมาโดยตรงและรับเหมาช่วงนั้นอาจจะมาจากวิธีการประมูล
หรือการเจรจาต่อรอง รวมถึงการร่วมมือกับบริษัทอื่นในลักษณะกิจการร่วมค้า
บริการของบริษัทสามารถแบ่งตามลักษณะงานและระบบที่ติดตั้งได้เป็น 5 ประเภทหลัก ได้แก่

(1) งานก่อสร้างโยธา

(2) ระบบไฟฟ้า

(3) ระบบปรับอากาศ

(4) ระบบสุขาภิบาลและระบบป้องกันอัคคีภัย

(5) ระบบสื่อสารโทรคมนาคม

    บริษัท ยูนิมา เอ็นจิเนียริ่ง จำกัด

    บริษัท ยูนิมา เอ็นจิเนียริ่ง จำกัด (“ยูนิมา”) จดทะเบียนจัดตั้งเมื่อวันที่ 16 กรกฎาคม 2530
    เพื่อประกอบธุรกิจรับเหมาก่อสร้างงานโยธาทั่วไป ครอบคลุมถึงการก่อสร้างอาคารสำนักงาน
    อาคารพาณิชย์ โรงพยาบาล ศูนย์การค้า สถาบันการศึกษา โรงแรม ที่พักอาศัย
    โรงงานอุตสาหกรรม เป็นต้น
    โดยยูนิมาเป็นบริษัทผู้รับเหมาที่มีผลงานกับหน่วยงานราชการหลายแห่ง เช่น
    การประปาส่วนภูมิภาค กระทรวงสาธารณสุข และ กระทรวงมหาดไทย เป็นต้น
    บริษัทฯได้ซื้อหุ้นสามัญของยูนิมาร้อยละ 99.99 ของทุนจดทะเบียน ในเดือนกันยายน 2543
    โดยมีวัตถุประสงค์ เพื่อขยายการประกอบธุรกิจของบริษัทด้านงานก่อสร้าง ในเดือนมิถุนายน
    2548 บริษัทได้จดทะเบียนเพิ่มทุนจากเดิม 60 ล้านบาท เป็น 300 ล้านบาทในช่วง 3 ปี
    ที่ผ่านมาไม่ได้ดำเนินธุรกิจมากนัก ปัจจุบันอยู่ระหว่างการรอเรียกเก็บหนี้จากลูกหนี้ที่ค้างชำระ
    ซึ่งกำลังดำเนินการตามขั้นตอนเรียกเก็บหนี้อยู่

    บริษัท เพาเวอร์พรอสเพค จำกัด

    บริษัท เพาเวอร์พรอสเพค จำกัด (PPC) จดทะเบียนเมื่อวันที่ 23 พฤศจิกายน 2547
    มีทุนจดทะเบียนเริ่มต้น 10 ล้านบาท
    ประกอบกิจการโรงงานผลิตกระแสไฟฟ้าด้วยวัตถุดิบธรรมชาติ จำหน่ายกระแสไฟฟ้าและ
    จำหน่ายพลังงานไอน้ำ
    โดยเพาเวอร์พรอสเพคเป็นบริษัทที่เกิดจากที่ประชุมคณะกรรมการบริษัทฯ ครั้งที่ 5 เมื่อวันที่
    19 ตุลาคม 2547 มีมติให้ร่วมทุนดำเนินการโครงการสร้างโรงไฟฟ้าร่วม (Biomass
    Co-gen Power Plant Project ระหว่าง บริษัท เพาเวอร์ไลน์ เอ็นจิเนียริ่ง จำกัด
    (มหาชน) 55 % บริษัท พรอสแพค จำกัด ประกอบธุรกิจรับจ้างผลิต
    และจำหน่ายผลิตภัณฑ์พลาสติก เครื่องใช้พลาสติก และชิ้นส่วนพลาสติกทุกชนิด
    และเป็นเจ้าของโรงสีนครหลวง สาขา1 ตั้งอยู่อำเภอท่าเรือ จังหวัดพระนครศรีอยุธยา 40 %
    และผู้บริหารโครงการ คือ นายพงษ์ศักดิ์ เลี้ยงศิริ เป็นผู้มีความสามารถทางด้านวิศวกรรม
    และมีประสบการณ์ด้านพัฒนาโครงการโรงไฟฟ้าชีวะมวล 5 %
    ซึ่งโรงไฟฟ้านี้จะมีกำลังการผลิตขนาด 9.9 เมกกะวัตต์ โดยใช้แกลบเป็นเชื้อเพลิง
    และเมื่อวันที่ 10 มกราคม 2550 บริษัทเพิ่มทุนจดทะเบียนเป็น 40 ล้านบาท
    โดยบริษัทได้ปรับประมาณการเงินลงทุนสำหรับโครงการนี้จากเดิม จำนวน 620 ล้านบาท เป็น
    675 ล้านบาท ซึ่งจะเป็นเงินทุนของบริษัทเอง จำนวน 200 ล้านบาท
    ทยอยชำระเพิ่มขึ้นเมื่อเริ่มดำเนินการก่อสร้าง ส่วนเงินทุนอีกส่วนหนึ่ง จำนวน 475 ล้านบาท
    เป็นส่วนที่ได้รับการสนับสนุนจากธนาคารและสถาบันการเงิน
    ซึ่งทยอยเบิกตามความคืบหน้าของการก่อสร้าง และในปี 2550 ได้ลงทุนเพิ่มใน บริษัท
    เพาเวอร์พรอสเพค จำกัด อีกจำนวน 22 ล้านบาท ซึ่งรวมกับเดิม 22 ล้านบาท
    รวมเป็นเงินลงทุนทั้งสิ้น 44 ล้านบาท และในปี 2551 ได้ลงทุนเพิ่มอีกจำนวน 44
    ล้านบาทเป็นเงินลงทุนทั้งสิ้น 88 ล้านบาท และในปี 2552 PLE ลงทุนเพิ่มอีก 30.12
    ล้านบาท รวมเป็นเงินลงทุนทั้งสิ้น 118.12 ล้านบาท  และทำให้ PLE ถือหุ้นใน PPC จำนวน
    57.9% ของทุนจดทะเบียนของ PPC จำนวน 200
    ล้านบาทได้ดำเนินการก่อสร้างโรงไฟฟ้าแล้วเสร็จใน เดือนพฤศจิกายน 2552
    และเริ่มจ่ายไฟฟ้าได้ในเดือน มกราคม 2553 ในปี 2554 มีรายได้จากการจำหน่ายไฟฟ้ารวม
    131.24 ล้านบาท

    บริษัท เทคเนอร์ จำกัด

    บริษัท เทคเนอร์ จำกัด (TN) จดทะเบียนเมื่อวันที่ 9 มีนาคม 2533มีทุนจดทะเบียน 10
    ล้านบาท ประกอบธุรกิจรับเหมาก่อสร้าง ที่ตั้ง 140 ชั้น 10 อาคาร วัน แปซิฟิค เพลส ยูนิค
    1001 ถนนสุขุมวิท แขวงคลองเตย เขตคลองเตย กรุงเทพมหานคร 10110 โดยบริษัท
    เพาเวอร์ไลน์ เอ็นจิเนียริ่ง จำกัด (มหาชน) มีมติที่ประชุมคณะกรรมการบริษัท ครั้งที่
    4/2548 เมื่อวันที่ 4 มิถุนายน 2548 อนุมัติให้ร่วมลงทุนในบริษัท เทคเนอร์ จำกัด (TN)
    โดยเข้าถือหุ้นในสัดส่วนร้อยละ 50 ของทุนจดทะเบียนของ TN เป็นจำนวนเงิน 5 ล้านบาท
    ได้จ่ายชำระเงินลงทุนและรับโอนหุ้นของ TN ซึ่งจะทำให้ TN เป็นบริษัทย่อยของ PLE
    เพื่อรับงานจากการเคหะแห่งชาติโครงการบ้านเอื้ออาทรโดย PLE
    เป็นผู้ค้ำประกันวงเงินสินเชื่อ Letter of Guarantee ให้กับ TN 100%ในวงเงินไม่เกิน
    2,000 ล้านบาท ผลประโยชน์ที่ PLE
    จะได้รับจะเป็นรายได้ผลกำไรและเงินปันผลตามสัดส่วนของผู้ถือหุ้น และเมื่อสิงหาคม 2549
    TN ได้จดทะเบียนเพิ่มทุน เป็น 60 ล้านบาท โดยมีทุนชำระแล้ว จำนวน 22.5
    ล้านบาทซึ่งเป็นในส่วนที่ PLE ลงทุน จำนวน 11.25 ล้านบาท และเมื่อวันที่ 20 สิงหาคม
    2552 PLE ได้ชำระทุนให้ครบอีก 18.75 ล้านบาท รวมเป็น 30.0 ล้านบาทTN
    ได้รับเหมางานก่อสร้างบ้านเอื้ออาทรกับการเคหะแห่งชาติ(กคช.) รวม 3 โครงการ คือ
    โครงการลาดหลุมแก้ว จำนวน 974 หน่วย โครงการอยุธยา (บางปะอิน) จำนวน4,300
    หน่วย และโครงการอ่างทอง จำนวน 1,550 หน่วย
    ปัจจุบันได้ส่งมอบงานโครงการลาดหลุมแก้วเรียบร้อยแล้ว ส่วนอีก 2 โครงการ
    มีความคืบหน้าเพียง 13% เท่านั้น และเมื่อเมษายน 2551 ทาง กคช.
    ได้มีหนังสือขอยกเลิกโครงการทั้ง 2 โครงการและขอ Claim ตามหนังสือค้ำประกันธนาคาร
    2 ฉบับ เป็นเงินรวม 280 ล้านบาท และหนังสือค้ำประกันธนาคารไทยธนาคาร 1 ฉบับ
    จำนวน 79 ล้านบาท โดยอ้างเหตุผลว่า TN ผิดสัญญางานไม่มีควาบคืบหน้า ซึ่งทาง TN
    ได้ยื่นฟ้องร้องดำเนินคดีศาลแพ่งกับ กคช. โดยระยะที่ผ่านมาได้มีการไกล่เกลี่ยรวม 2 ครั้ง
    และศาลนัดไกล่เกลี่ยในวันที่ 3 เมษายน 2552 ซึ่งยังหาข้อยุติไม่ได้ ศาลจึงนัดสืบพยานในวันที่
    20-23 กรกฎาคม 2553 ปัจจุบันศาลแพ่งส่งเรื่องให้ศาลปกครองพิจารณาในเรื่องขอบเขต
    อำนาจศาล รอผลการพิจารณาศาลปกครอง

    ส่วนการดำเนินการของบริษัทในฐานะผู้ถือหุ้นของ TN
    บริษัทได้ดำเนินการติดตามให้กรรมการผู้จัดการและกรรมการบริหารของ TN
    ให้จัดเตรียมแผนการสำหรับการแก้ไขปัญหา TN และติดตามทวงถามลูกหนี้รายใหญ่ของ TN
    บริษัท เอเพ็กซ์คอนครีท เทค จำกัด ให้ชำระหนี้คืนให้แก่ TN โดยเร็ว โดยในปี 2551
    ทางกรรมการผู้จัดการและผู้บริหาร TN ไม่ได้ดำเนินการให้มีความคืบหน้าแต่ประการใด
    นอกจากนั้นทางกรรมการผู้จัดการและผู้บริหารของ TN ไม่ได้จัดทำงบการเงินประจำปี 2551
    เพื่อให้ผู้สอบบัญชีของบริษัทเข้าตรวจสอบ จนทำให้งบการเงินรวมของบริษัทประจำปี 2551
    เป็นงบการเงินที่ผู้สอบบัญชีแสดงความเห็นอย่างมีเงื่อนไข
    ซึ่งการไม่ดำเนินการดังกล่าวของกรรมการผู้จัดการแลผู้บริหารของ TN
    ทำให้บริษัทได้รับความเสียหาย บริษัทจึงได้ยื่นฟ้องร้องต่อศาลแพ่ง เพื่อดำเนินคดีกับ TN
    กรรมการผู้จัดการ และกรรมการบริหาร เมื่อวันที่ 26 กุมภาพันธ์ 2552 และเมื่อวันที่ 8
    เมษายน 2552 ได้ดำเนินคดีอาญากับกรรมการผู้จัดการ และผู้บริหารของ TN
    ปัจจุบันได้ดำเนินคดีทั้งทางแพ่ง และอาญากับกรรมการผู้จัดการ TN รวม 13 คดี

    บริษัท บำรุงเมือง พลาซ่า จำกัด

    บริษัท บำรุงเมือง พลาซ่า จำกัด (BMP) จดทะเบียนจัดตั้ง เมื่อวันที่ 5 มิถุนายน 2545
    มีทุนจดทะเบียน 500 ล้านบาท เป็นทุนที่ชำระแล้ว จำนวน 125 ล้านบาท ที่ตั้ง 611
    ถนนบำรุงเมือง แขวงป้อมปราบ เขตป้อมปราบศัตรูพ่าย กรุงเทพมหานคร
    เพื่อดำเนินโครงการโบ๊เบ๊ บำรุงเมือง พลาซ่า ซึ่งเป็นอาคารสูง 16 ชั้น
    ประกอบด้วยส่วนที่ทำการค้า (พลาซ่า) 6 ชั้น และที่พักอาศัย 3 ชั้น
    ที่เหลือเป็นส่วนของที่จอดรถให้เช่าแก่บุคคลและธุรกิจทั่วไป
    โครงการนี้ก่อสร้างอยู่บนที่ดินของสภากาชาดไทยที่ทาง BMP ได้ทำสัญญาเช่าระยะเวลา 30 ปี
    ไว้แล้ว เนื่องจากทาง BMPและผู้ถือหุ้นเดิมของ BMP ไม่สามารถชำระค่าก่อสร้างที่ติดค้างกับ
    บริษัท เพาเวอร์ไลน์ เอ็นจิเนียริ่ง จำกัด (มหาชน) (PLE) ได้ ทาง BMP
    และผู้ถือหุ้นเดิมจึงตกลงทำสัญญาโอนหุ้นให้กับ PLE เพื่อให้ PLE เข้าไปบริหารกิจการของ
    BMP
    เพื่อก่อสร้างโครงการให้แล้วเสร็จและบริหารโครงการเพื่อหารายได้มาชำระหนี้สินทั้งหมดที่ติดค้างอยู่กับ
    PLE โดย PLE ได้จดแจ้งการโอนหุ้น จำนวน 85% ของทุนจดทะเบียนของ BMP
    กับนายทะเบียนกระทรวงพาณิชย์ เมื่อวันที่ 3 พฤษภาคม 2549
    การก่อสร้างอาคารโครงการเสร็จสมบูรณ์ตั้งแต่เดือนธันวาคม 2549
    และในปัจจุบันได้รับอนุญาตในการใช้อาคารเรียบร้อยแล้ว
    สาเหตุที่ทำให้การเปิดขายพื้นที่ให้เช่าของโครงการเป็นไปอย่างล่าช้า
    เนื่องมาจากผู้ถือหุ้นเดิมพยายามขอให้ชะลอการขายไว้
    เนื่องจากหาผู้ลงทุนใหม่เข้ามาลงทุนและชำระหนี้ที่ติดค้างอยู่กับ PLE ทั้งหมด
    อย่างไรก็ตามในระยะที่ผ่านมาผู้ถือหุ้นเดิมของ BMP ยังไม่สามารถจัดหาผู้ลงทุนใหม่มาได้
    และในวันที่ 10 พฤศจิกายน 2551 ได้มีการจดทะะเบียนเพิ่มทุนใน BMP อีกจำนวน 500
    ล้านบาท เป็นทุนจดทะเบียนทั้งสิ้น 1,000 ล้านบาท (ทุนชำระแล้วจำนวน 625
    ล้านบาท)โดยปัจจุบัน PLE ถือหุ้นใน BMP ในอัตราร้อยละ 97%
    และได้เริ่มเปิดขายพื้นที่ของโครงการอีกครั้งหนึ่งแล้ว
    โดยมีแผนการเปิดโครงการอย่างเป็นทางการในเดือนพฤษภาคม 2552
    ซึ่งการเปิดขายยังไม่ส่งผลดีนัก เนื่องจากผู้จองพื้นที่ชั้นที่เป็นแกนหลักไม่ให้ความร่วมมือ
    เมื่อต้นปี 2554 บริษัทได้รับการสนับสนุนจาก PLE เพิ่มเติมให้ซื้อพื้นที่
    โครงการคืนจากผู้จองพื้นที่เดิม เปลี่ยนภาพลักษณ์โครงการ และวางแผนการขายพื้นที่ใหม่
    โดยเปลี่ยนชื่อโครงการเป็น SOHO โดยจะขายพื้นที่โครงการในเดือนมีนาคม 2555

    บริษัท เอส เอ พี เอส 2007 โฮลดิ้ง จำกัด

    บริษัท เอส เอ พี เอส 2007 โฮลดิ้ง จำกัด (SAPS)
    จดทะเบียนจัดตั้งบริษัทและชำระทุนเต็มจำนวน เมื่อวันที่ 7 ธันวาคม 2550
    โดยมีสถานประกอบการอยู่ที่เดียวกับ บริษัท เพาเวอร์ไลน์ เอ็นจิเนียริ่ง จำกัด (มหาชน)
    โดยมติที่ประชุมคณะกรรมการบริษัท ครั้งที่ 3/2550 เมื่อวันที่ 14 มิถุนายน 2550
    อนุมัติให้ลงทุนใน SAPS ในสัดส่วนร้อยละ 99.99% ของทุนจดทะเบียน จำนวน 80 ล้านบาท
    เพื่อประกอบธุรกิจลงทุนในกิจการต่าง ๆ ที่ให้ผลตอบแทนอยู่ในเกณฑ์ดี โดย SAPS
    ได้เข้าไปลงทุน จำนวน 80 ล้านบาท ในบริษัท สิทธารมย์ ดีเวลลอปเมนท์ จำกัด (SDC)
    และในเดือน พฤษภาคม 2551 บริษัทได้มีมติที่ประชุมคณะกรรมการบริษัทให้เพิ่มการลงทุนใน
    SAPS อีกจำนวน 60 ล้านบาท เป็นเงินลงทุนใน SAPS ทั้งสิ้น 140 ล้านบาท และอนุมัติให้
    SAPS เพิ่มเงินลงทุนใน SDC อีก จำนวน 60 ล้านบาท โดยถือหุ้นในอัตราร้อยละ 87.50
    ของทุนจดทะเบียน SDC ทั้งหมด จำนวน 160 ล้านบาท
    เพื่อประกอบธุรกิจบ้านจัดสรรที่อำเภอเมือง จังหวัดอุดรธานี โดยปัจจุบันได้ดำเนินการซื้อที่ดิน
    และปรับปรุงที่ดินพร้อมกับบ้านตัวอย่างแล้ว โดยได้เริ่มเปิดโครงการและขายในเดือนมิถุนายน
    2551 นี้ และตามมติที่ประชุมคณะกรรมการบริษัท ครั้งที่ 1/2552 วันที่ 27 กุมภาพันธ์ 2552
    ได้มีมติให้เพิ่มทุนใน SAPS อีก 20 ล้านบาท รวมกับเดิมเป็น 160 ล้านบาท
    โดยนำเงินจำนวนที่เพิ่มดังกล่าวไปซื้อหุ้นของนายธนชาติ พ่วงพี ใน SDC และทำให้ SAPS
    ถือหุ้นใน SDC รวม 99.99%

    บริษัท สิทธารมย์ ดีเวลลอปเมนท์ จำกัด

    บริษัท สิทธารมย์ ดีเวลลอปเมนท์ จำกัด (SDC) จดทะเบียนจัดตั้งเมื่อวันที่ 1 มิถุนายน 2550
    โดยปัจจุบันมีทุนจดทะเบียนรวม 160 ล้านบาท โดยมี SAPS ถือหุ้น 99.99%
    เพื่อดำเนินโครงการ บ้านจัดสรร บ้านเดี่ยว ระดับราคาตั้งแต่ 2.0 ล้านถึง 3.5 ล้านบาท
    ที่อำเภอเมือง จังหวัด อุดรธานี รวม 3 Phase จำนวน 342 หลัง
    มูลค่าโครงการรวมประมาณ 933 ล้านบาท โดยในระยะแรกจะดำเนินการ Phase 1 จำนวน
    96 หลัง มูลค่าโครงการ 295 ล้านบาท และได้รับเงินสนับสนุนโครงการจากสถาบันการเงิน
    จำนวน 96 หลัง ในวงเงินรวม 100 ล้านบาท
    ปัจจุบันมีความคืบหน้าทั้งงานก่อสร้างและการขาย โดยสามารถขายได้แล้ว 151 หลัง
    มูลค่าประมาณ 445 ล้านบาท กำลังดำเนินการให้แล้วเสร็จ และทยอยส่งมอบ
    ภายในเดือนกันยายน 2553 ส่วนที่เหลือใน Phase 2 และ Phase 3 อีก 191 หลัง
    จะเริ่มดำเนินการเมื่อส่งมอบ Phase 1 เรียบร้อยแล้ว จนถึงสิ้นปี 2554 มียอดขายรวม
    585.59 ล้านบาท คาดว่าจะสามารถปิดโครงการทั้งหมดได้ในปี 2556

    Power Line Engineering-Qatar W.L.L. (PLQ)

    Power Line Engineering-Qatar W.L.L. (PLQ) จดทะเบียนจัดตั้งเมื่อวันที่ 27
    มีนาคม 2549 โดยมีสถานประกอบการอยู่ที่ P.O. BOX 23637, Bin Mahmout Area,
    Doha-Qatarโดยมติที่ประชุมคณะกรรมการบริษัท ครั้งที่ 3/2550 เมื่อวันที่ 14 สิงหาคม
    2550 อนุมัติให้เข้าร่วมทุนใน PLQ เป็นเงินรวม 16.8 ล้านบาท และเพิ่มเป็น 28.0
    ล้านบาท เมื่อวันที่ 19 เมษายน 2552 โดยบริษัท ถือหุ้นในอัตราร้อยละ 28
    ได้รับส่วนแบ่งผลกำไรในอัตราร้อยละ 55
    เพื่อประกอบกิจการรับเหมางานก่อสร้างทั่วไปในประเทศกาตาร์ ปัจจุบัน PLQ
    ได้รับงานโครงการ Medina Centrale ที่ Doha
    ซึ่งเป็นการก่อสร้างศูนย์ประชุมและสรรพสินค้ามูลค่ารวม 8.5 พันล้านบาท
    ก่อสร้างแล้วเสร็จประมาณ 90% คาดว่าจะแล้วเสร็จภายในเดือนกรกฎาคม 2555
    และรับงานเพิ่มเติมอีก 2 โครงการ ในปี 2554 คือ Proto Arabia 13A&13B และ Viva
    Bahriya Plot 20&21 มูลค่างานรวมประมาณ 8 พันล้านบาท

    เมื่อวันที่ 23 พฤศจิกายน 2554 บริษัทได้ขายหุ้นของ PLQ จำนวน 840,000 หุ้น คิดเป็น
    28% ของหุ้นทั้งหมดให้กับ Mr.Nizar Mehanna จำนวน 540,000 หุ้น (18%)
    และนายเสวก ศรีสุชาต จำนวน 300,000 หุ้น (10%)

    บริษัทได้ร่วมลงทุนในกิจการร่วมค้า 2 แห่ง

    1. ร่วมลงทุน กับ บริษัท อีเอ็มซี จำกัด (มหาชน) ใช้ชื่อว่า “กิจการร่วมค้า
    อีเอ็มซีและเพาเวอร์ไลน์” ในสัดส่วนร้อยละ 51 ตั้งแต่วันที่ 22 กันยายน 2552
    เพื่อให้บริการงานก่อสร้างงานโครงสร้าง, งานสถาปัตยกรรมและงานระบบประกอบอาคาร
    โครงการศูนย์ประชุมและแสดงสินค้านานาชาติ จังหวัดเชียงใหม่ ของ
    สำนักงานปลัดกระทรวงท่องเที่ยวและกีฬา โครงการมีมูลค่าทั้งสิ้น 1,867 ล้านบาท
    ปัจจุบันกำลังดำเนินการอยู่ จะส่งมอบงานทั้งหมดในเดือนมีนาคม 2555

    2. ร่วมลงทุน กับ บริษัท แอสคอน คอนสตรัค จำกัด (มหาชน) และ บริษัท รวมนครก่อสร้าง
    (ประเทศไทย) จำกัด ใช้ชื่อว่า “กิจการร่วมค้า PAR” ในสัดส่วนการลงทุน ร้อยละ 35
    เพื่อรับงานก่อสร้างรถไฟฟ้าสายสีม่วง (บางใหญ่-บางซื่อ) สัญญาที่ 3
    อาคารศูนย์ซ่อมบำรุงและอาคารจอดแล้วจร มูลค่างาน 5,025 ล้านบาท
    ปัจจุบันกำลังดำเนินการอยู่

    4.  โครงสร้างรายได้

        (หน่วย : พันบาท)

[TABLE]

2.5 เป้าหมายการดำเนินธุรกิจ

บริษัทมีเป้าหมายที่จะรักษาความเป็นผู้นำ ในแง่ขนาดของสินทรัพย์และรายได้รวม
ในกลุ่มผู้ประกอบธุรกิจรับเหมาก่อสร้าง และออกแบบ จัดหา ติดตั้งระบบวิศวกรรม
ที่เป็นบริษัทของคนไทย และ
บริษัทได้พยายามพัฒนาการดำเนินงานโดยจะเน้นคุณภาพการให้บริการที่ได้มาตรฐาน
และดำเนินงานให้เสร็จตรงตามเวลาที่กำหนด
เพื่อให้สามารถแข่งขันได้กับบริษัทผู้รับเหมาต่างชาติอื่นๆ นอกจากนี้
บริษัทยังมีเป้าหมายที่จะขยายการรับงานในต่างประเทศ
โดยเฉพาะอย่างยิ่งในประเทศแถบเอเชียตะวันออกเฉียงใต้และตะวันออกกลางอีกด้วย

นอกจากการให้บริการก่อสร้างและออกแบบ จัดหา ติดตั้งระบบวิศวกรรมแล้ว
บริษัทมีความสนใจและอยู่ระหว่างการศึกษาความเป็นไปได้สำหรับการลงทุนในโครงการสัมปทานต่าง
ๆ ที่เกี่ยวเนื่องกับธุรกิจหลักของบริษัทและให้ผลตอบแทนในรูปของกระแสเงินสดที่สม่ำเสมอ เช่น
งานสัมปทานไฟฟ้า งานสัมปทานผลิตน้ำประปา งานบำบัดน้ำเสีย
การให้บริการปรับปรุงโครงข่ายโทรศัพท์เคลื่อนที่และวิทยุสื่อสาร เป็นต้น
อีกทั้งสนใจในธุรกิจใหม่ที่สร้างมูลค่าเพิ่ม
เพื่อสร้างรายได้ที่แน่นอนและเป็นการลดความเสี่ยงจากความแปรผันของรายได้จากธุรกิจหลัก